שיר געגועים
הוי המרחקים המרחקים; שעליהם האהבה נמתחת; בקורים בלתי נראים דקים דקים; מכאן לאיזו עיירה נידחת; עד לאן סוחבת פרנסה; ולהיכן רצים בשביל פת לחם; האהבה הלוא צריכה קצת הכנסה; בשביל מעט אדמומיות בלחי; יוצא אדם לדרך ארוכה; הלוא יכול הוא בקלות לשכוח; שכאן אהובתו לו מחכה; ולא תמיד תמיד גם לה יש כח; יוצא שמשמר האהבה; הוא המאיים אותה לרצוח; געגועים שנגמרים באכזבה; ומין זרות שמתחילה לפצוע; הוי המרחקים המרחקים; כבר הם מתחבקים ומתנשקים; אבל נשאר מתוח כשבוע; עד שנסגרים המרחקים; שייפתחו בעוד שבוע; נימים הנמשכים מעבר אופק; מקצה עולם ועד קצהו מחזיקים; שני לבבות דופקים אותו הדופק; הוי המרחקים...; 